Soċjetajiet Żwieten MUSEUM. Is-Soċjeta' tal-Mużew fetħet fir-raħal tagħna qrib is-snin 1931/1932. Donnu li bħal kull ħaġa oħra, kull ħaġa ġdida titlob reżistenza. Fil-fatt jidher li għall-ewwel l-Arċipriet Dun Lawrenz Degabriele kien tal-fehma li kien hawn soċjetajiet bizzejjed fir-raħal tagħna biex jaqdu l-bżonnijiet. Bid-Domus konna moqdija. Mal-wasla ta' Dun Paċifiku Mifsud fil-parroċċa jidher li beda jisbaħ. Kien iddeskriva l-membri tas-Soċjeta' bħala ''Ġuvintur mimlija bl-ispirtu ta' Kristu'. Jidher li kien hu nnifsu li talab biex jiġu fostna. L-ewwel konferenza għamilha s-Superjur Ġenerali Eugenio Borg u s-Superjuri Duminku Galea u Antonio Piscopo. Laqgħat L-ewwel refuġju jidher li kien l-knisja antika ta' Santa Marija. Kienu jattendu xi tletin ruħ 'l fuq mill-25 sena. Kienu żmienijiet nieqsa minn kull tagħlim. Serjeta' Kienu snin ukoll li kellhom il-karetteristiċi tagħhom. Fi żjara li għamel l-Assistent Superjur Ġenerali Karmenu Callus kien kellimhom ċar u tond. Kellu jinqata' t-tipjip, jaqgħtu xagħarhom u ma jilbsux ingravata. Kien għarbiel fin ħafna. Għaddew dan it-test sebgħa biss. L-ewwel Dar L-ewwel dar kienet dik ta' quddiem il-Madonna tas-Sinjura li nkriet mill-Markiża Apap Bologna għall-Lm 6. Beda x-xogħol. Kien żmien diffiċli u ta' tbatija. Inġiebet tgħabija njam biex jinbeda' x-xogħol. Bankijiet, artal, u ħwejjeġ oħra li kienu ta' bżonn urġenti. Kienu tmienja min-nies li meddew għonqhom għax-xogħol. Il-post infetaħ fl-1932. Fl-24 ta' Ġunju 1935 l-ewwel seba' soċi bdew jorganizzaw ix-xogħol bil-għan ewlieni dejjem dak li s-soċjeta' twaqqfet għalih Il-Fundatur tal-M.U.S.E.U.M. Dun Ġorġ Preca, It-tagħlim tad-Duttrina'. It-tagħlim Ittieħdet dar oħra fit-Triq Rjali. Il-bżonn tat-tagħlim kien qiegħed jikber. Kienu perċ żmienijiet ta' gwerra u allura meta waslet is-sena 1940, id-djar ġew rekwiżizzjonati biex fihom jitpoġġew ir-refuġjati minn irħula oħra. Għalhekk bdew il-laqgħat fil-knisja ta' Sant' Anġ li wara ttieħdet ukoll mill-Gvern biex jinħażnu l-provvisti tal-ikel. Bdew jiltaqgħu fil-knisja ta' Santa Marija, Connaught School ġo Triq Porfirju u wara l-iskola ta' Sant' Anġ. Fl-1946 saret l-elezzjoni għal Superjur u laħaq Angelo Bugeja li aċċetta wara nsistenza ta' Dun Ġorġ. Fl-1950 iż-żewġ t'idjar ingħatawlna lura. Matul is-snin għina wkoll biex jinfetħu oqsma oħra f'Marsaxlokk, Birżebbuġa, Ħal Kirkop u fil-Fgura. F'Awissu ta' l-1952 morna lura fid-dar oriġinali, dik ta' quddiem tas-Sinjura u nbeda wkoll it-tagħlim f'Santa Marija ta' Ħal Tmiem. — Dar Ġdida L-24 ta' Jannar ta' l-1955 kienet ġurnata memorabbli. Kien sar il-kuntratt tad-dar preżenti, dik ta' Triq il-Kostitużżjoni. Il-bini malajr beda' tiela'. Tfaċċaw benefatturi, fosthom l-imgħallem Salvu Cumbo li għamel ħafna xogħol ta' bini. Fil-21 ta'Diċembru 1958 il-post infetaħ - post tagħna, dehen it-tagħlim tal-Kelma t'Alla. Ġie kkonsagrat lill-Qalb ta' Marija fl-1 ta' Mejju 1959. Il-kelma t'Alla L-għan prinċipali tas-Soċjeta' dejjem baqa' dak li Id-dar preżenti fit-Triq il-Kostituzzjoni għalih ġiet imwaqqfa - it-tagħlim tad-Duttrina. Fir-raħal insibu klassijiet tad-duttrina, quddies għat-tfal, studju u talb fuq il-Bibbja, talb u tagħlim għall-kbar, konferenzi għall-pubbliku, ġimgħat speċjali ta' tagħlim għall-kbar, sajdiet Mużewmini u irtiri. Dawn kollha huma fuq il-kalendarju tal-fergħa tal-Mużew fir-raħal tagħna. Matul dawn is-snin li għaddew, it-tagħlim ma setax ma ħalliex il-frott tiegħu. Fost dak li jidher u narawh b' għajnejna nsibu diversi nies li kollha ħadu l-ewwel magħmudija ta' tagħlim fil-Mużew. Joseph Abela u ħafna oħrajn. Għan Ewlieni L-għan ewlieni kien u jibqa' dak tat-tagħlim tad- Duttrina, l-għan li għalih ġiet imwaqqfa s-soċjeta' minn Dun Ġorġ Preca fundatur tas-soċjeta' tagħna. Xtaqna f'dawn il-ġranet tal-festa infakkru wkoll lil dawk li jaħdmu fil-komunita' tagħna, ħafna drabi mingħajr ma jidhru. Ħsibna li l-ewwel fil-lista tkun is-Soċjeta tal-Mużew Subien, f'sena li fiha qed nistennew l-Fundatur tagħha Dun Ġorġ Preca jersaq aktar fil-qrib lejn l-artali.